Avvalroq Buyuk Britaniya koronavirusga qarshi ommaviy emlash keyingi haftadan boshlanishini ma’lum qilgandi. Foto: Getty Images Germaniyada koronavirusga qarshi emlash bepul bo‘ladi, deb ma’lum qildi mamlakat sog‘liqni saqlash vazirligi matbuot xizmati vakili Oliver Evald. "Emlash kimda qanday sug‘urta bo‘lishidan qat’i nazar bepul bo‘ladi", - dedi Evald jurnalistlarga. Uning so‘zlariga ko‘ra, YeS jami 300 mln doza vaksina sotib olishni rejalashtirgan. O‘z navbatida, Germaniya hukumati vakili Shteffen Zaybert emlash ixtiyoriy bo‘lishini qo‘shimcha qildi. Avvalroq Buyuk Britaniyada koronavirusga qarshi Pfizer/BioNTech vaksinasi bilan ommaviy emlash keyingi haftadan boshlanishi xabar qilingandi.